L-għaqdiet kollha mhux governattivi li jkollhom dħul ta’ iktar minn €5,000 fis-sena se jkunu obbligati jirreġistraw mal-Kummissarju għall-Għaqdiet Volontarji Tgħaddi mill-istadju tat-tieni qari l-emendi tal-Att dwar l-Organizzazzjonijiet Volontarji. Hemm madwar 1,600 organizzazzjoni volontarja rreġistrata mal-Kummissarju tal-Organizzazzjonijiet Volontarji.  Dan juri kemm il-preżenza ta’ dan is-settur hija b’saħħitha u hi ta’ valur għas-soċjetà, fejn il-kontribuzzjoni ta’ dan is-settur hija ta’ għajnuna kbira lis-settur ċivili tal-pajjiż. L-għaqdiet kollha mhux governattivi li jkollhom dħul ta’ iktar minn €5,000 fis-sena se jkunu obbligati jirreġistraw mal-Kummissarju għall-Għaqdiet Volontarji. Is-Segretarju Parlamentari Clifton Grima qal l-emendi fil-liġi tal-volontarjat se jdaħlu dan l-obbligu waqt li ser jagħtu aktar poteri lill-Kummissarju għall-Għaqdiet Volontarji. L-emendi għandhom iżidu t-trasperenza u l-kontabbilità tal-għaqdiet volontarji u għall-ewwel darba żgħażagħ ta’ 16-il sena ser ikunu jistgħu jwaqqfu għaqdiet mhux governattivi. Il-liġi ġdida li tirregola l-organizzazzjonijiet volontarji se tobbliga lil kull għaqda volontarja bi dħul annwali ta’ €5,000 biex tirreġistra mal-Uffiċċju tal-Għaqdiet Volontarji waqt li organizzazzjonijiet bi dħul ta’ inqas minn €5,000 se jkunu mitluba jgħarrfu lill-istess Uffiċċju. Is-Segretarju Parlamentari għaż-Żgħażagħ, Sport u Għaqdiet tal-Volontarjat, Clifton Grima qal li l-liġi se tkompli ssaħħaħ is-settur tal-volontarjat billi l-għaqdiet ikunu aktar trasparenti u kontabbli. Fl-istess waqt qal li l-Uffiċċju tal-Kummissarju għall-Għaqdiet Volontarji se jingħata aktar setgħat u għodod biex jaħdem b’mod effettiv. Clifton Grima qal li, “il-Kummissarju ħa jkollu l-fakultà mingħajr ħafna proċessi burokratiċi li jekk jara lil xi ħadd li mhux miexi mar-regolamenti se jkollu d-dritt li jxolji din l-għaqda.” Bl-emendi proposti, il-Kummissarju tal-volontarjat se jkun jista’ jitlob informazzjoni fosthom il-kontijiet finanzjarji tal-għaqdiet u jagħti sodisfazzjon lil pubbliku. Is-Segretarju Parlamentari Grima qal li l-liġi se tipproteġi lill-għaqdiet milli jintużaw għal skopijiet ta’ ħasil ta’ flus jew terroriżmu. Dawn l-emendi fil-liġi se jippromettu aktar trasparenza, aktar sigurtà, fejn se naraw li dan is-settur ikompli jikber u jkompli jespandi. Aħna qed nipprevedu li s-settur ikun mgħammar adekwatament sabiex il-kompetenza u l-piż ċivili rilevanti tal-organizzazzjonijiet jikbru b’mod kontinwu. L-organizzazzjonijiet volontarji għandhom irwol importanti fit-tisħiħ tas-soċjetà tagħna. Dan huwa bidu ġdid għall-organizzazzjonijiet volontarji u s-settur volontarju b’mod ġenerali.